CELEX: 62012CA0412
Language: el
Date: 2013-07-18 00:00:00
Title: Υπόθεση C-412/12: Απόφαση του Δικαστηρίου (έκτο τμήμα) της 18ης Ιουλίου 2013 — Ευρωπαϊκή Επιτροπή κατά Κυπριακής Δημοκρατίας (Παράβαση κράτους μέλους — Οδηγία 1999/31/ΕΚ — Υγειονομική ταφή αποβλήτων — Λειτουργία χωρίς σχέδιο διευθετήσεως του χώρου — Υποχρέωση τερματισμού της)

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/19
            
         Απόφαση του Δικαστηρίου (έκτο τμήμα) της 18ης Ιουλίου 2013 — Ευρωπαϊκή Επιτροπή κατά Κυπριακής Δημοκρατίας
   (Υπόθεση C-412/12) (1)
   
   (Παράβαση κράτους μέλους - Οδηγία 1999/31/ΕΚ - Υγειονομική ταφή αποβλήτων - Λειτουργία χωρίς σχέδιο διευθετήσεως του χώρου - Υποχρέωση τερματισμού της)
   2013/C 260/31
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Γ. Ζαββός και D. Düsterhaus)
   
      Καθής: Κυπριακή Δημοκρατία (εκπρόσωποι: M. Χατζηγεωργίου και K. Λυκούργος)
   
      Αντικείμενο
   
   Παράβαση κράτους μέλους — Παράβαση του άρθρου 14 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (ΕΕ L 182, σ.1) — Συνέχιση της λειτουργίας των χωματερών της Λευκωσίας και της Λεμεσού ελλείψει σχεδίου διευθετήσεως του χώρου
   
      Διατακτικό
   
   Το Δικαστήριο αποφασίζει:
   
               1)
            
            
               Η Κυπριακή Δημοκρατία, παραλείποντας να θέσει εκτός λειτουργίας όλες τις χωματερές ανεξέλεγκτης διαθέσεως αποβλήτων (ΧΑΔΑ) στην επικράτειά της ή να διασφαλίσει ότι αυτές πληρούν τις απαιτήσεις της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, παρέβη τις υποχρεώσεις που υπέχει από το άρθρο 14 της οδηγίας αυτής.
            
         
               2)
            
            
               Καταδικάζει την Κυπριακή Δημοκρατία στα δικαστικά έξοδα.
            
         
      (1)  ΕΕ C 366 της 24.11.2012.